นายกรัฐมนตรี ยืนยัน พร้อมเดินหน้านำกัญชาใช้ทางการแพทย์ แต่ต้องศึกษาให้ถูกต้อง ระบุ อยู่ระหว่างการจัดทำตำรับยา เพื่อรองรับนำกัญชามาใช้ประโยชน์
พลเอก ประยุทธ์ จันทร์โอชา นายกรัฐมนตรี ยืนยันไม่ขัดข้องหากนำกัญชามาใช้ประโยชน์ทางการแพทย์แต่ต้องศึกษาให้ถูกต้อง และเกิดประโยชน์กับประชาชนให้มากที่สุด ซึ่งเรื่องนี้ไม่ได้หมายความว่าจะไปขัดแย้งกับใคร เพียงแต่เห็นว่าจะต้องมีการตั้งกรรมาธิการศึกษาเรื่องนี้ให้กระจ่างชัด พร้อมชี้แจงว่า การใช้ประโยชน์จากกัญชาจะสกัดมาจากดอกกัญชาอย่างถูกวิธี ซึ่งขณะนี้อยู่ระหว่างเตรียมการทำตำรับยาของไทย เพื่อรองรับกระบวนการนำกัญชามาใช้ประโยชน์อย่างถูกต้อง        นายกรัฐมนตรี แจ้งเตือนประชาชนที่นำกัญชามาใช้โดยไม่ผ่านมาตรฐานและไม่ผ่านทางการแพทย์แผนปัจจุบัน ว่า รัฐบาลจะต้องมีการควบคุมการใช้กัญชาให้เป็นไปตามขั้นตอน ซึ่งทราบดีว่าประชาชนมีความต้องการใช้กัญชาในทางการแพทย์ แต่ต้องดูแลการใช้ให้เกิดประโยชน์สูงสุดและต้องตรงกับโรคที่กัญชาสามารถช่วยได้#กัญชาใช้ทางการแพทย์